કોર્ટે કહી દીધું છે કે બે મીનીટમાં તૈયાર થતી એક ચોક્કસ બ્રાન્ડની નુડલ્સ ઘઉં કે મેંદાની સેવ ગણી તેના પર સેલ્સ ટેક્સ કે વેટ ન લેવો. ૧૯૮૬થી અત્યાર સુધી આ સેવ પર સેલ્સ ટેક્સ નહોતો લાગતો. સરકાર હવે વેટ વસુલવા માંગે છે. સરકારનું કહેવું છે કે નુડલ્સ સેવ નથી. આ હુકમથી સરકારને કરોડો રૂપિયાનો ટેક્સ ઓછો મળશે. સરકાર અપીલ કરે અને કોર્ટના આ હુકમથી વિપરીત ચુકાદો ન આવે ત્યાં સુધી નુડલ્સ એ સેવ રહેશે. હવે સેવ-ટામેટાનાં શાકમાં સેવ તરીકે એ કાયદેસર રીતે વાપરી શકાશે. જો કોઈ કાઠીયાવાડી ધાબુ આમ કરતુ હશે તો આરોગ્ય વિભાગ એની સામે કાયદેસર પગલાં લઈ શકશે નહિ, અને એ કહેવાતું સેવ-ટામેટાનું શાક જપ્ત પણ નહીં કરી શકે.